cyanic-selkie/wikianc huggingface dataset:
Łowicz
Historie
Under Sveriges invasjon av Polen på 1600-tallet ble byen betydelig ødelagt og gjenvant aldri sin tidligere storhet. Den var imidlertid fremdeles et viktig kulturelt og vitenskapelig senter frem til Polens tre delinger.
Etter Polens andre deling i 1793 kom byen under Preussen. I 1807 ble den innlemmet i Storhertugdømmet Warszawa og tilfalt i 1815 det russiskkontrollerte Kongress-Polen. I 1845 fikk Łowicz jernbaneforbindelse med Warszawa og i 1862 med Bydgoszcz.
Ved nærheten av byen ble det største slaget under Felttoget i Polen utspilt i 1939 (slaget ved Bzura).
Blook
Blook er en bok basert på tekster fra en blogg på Internett, eventuelt fra andre nettsider. Tekstene finnes altså først på Internet og blir deretter utgitt i en bok, mer eller mindre bearbeidet. Innholdet lever følgelig videre i et annet medium, til erstatning for eller i tillegg til nettstedet. Bokversjonen fungerer vanligvis som et kvalitetsstempel, i og med at de fleste bøker publiseres etter lengre redaksjonelle prosesser enn nett-tekster.
Łowicz
Vennskapsbyer
Cheektowaga, Colditz, Lubliniec, Montoire-sur-le-Loir, Reda, Šalčininkai
Blook
Den store interessen for bloggsjangeren har gjort at noen forlag søker etter litterære talenter blant bloggskribenter. Bokversjonen gir teksten større varighet og når fram til andre lesere enn nettversjonen. Teksten blir i bokversjonen et kommersielt produkt. Noen blooker blir publiseres på eget forlag av forfatteren, og kommer dermed sjelden inn i det vanlige distribusjonssystemet for bøker.
Lulu Blooker Prize ble i 2005 verdens første litteraturpris for en blook.
Nattjegeredderkopper
Utseende
Middelsstore, nokså slanke, gjerne brunlige edderkopper. De har åtte øyne som er ordnet på to rader. Forkroppen er nokså tilsmalnet forover ("smalt hode"). Ellers ligner de på ulveedderkopper (Lycosidae), men øynenes plassering er helt ulik.
Levevis
Disse edderkoppene lever på bakken. De er aktive jegere og stort sett jager de om natten. Om dagen holder disse edderkoppene seg i ro under steiner eller lignende og er vanskelige å finne, derimot går de gjerne i fallfeller. Noen av Agroeca-artene lager påfallende, hvite eggsekker som er mye lettere å finne enn edderkoppen som laget dem.
Utbredelse
Familien forekommer i alle verdensdeler, men mangler i mesteparten av Sør-Amerika.
Systematisk inndeling
Medlemmene i denne familien ble tidligere regnet til familien Clubionidae.
VM i friidrett innendørs 2018 – Høydehopp menn
Resultater
Finalen startet klokka 18:45.
Roy Cohn
Roy Marcus Cohn (født 20. februar 1927, død 2. august 1986) var en amerikansk advokat som ble berømt som hovedaktor under spionasjesakene mot Julius og Ethel Rosenberg. Ekteparet ble dømt til døden i 1953. Året etter var Cohn hovedaktor under senator Joseph McCarthys høringer mot tjenestemenn i hæren, som var ledd i McCarthys.heksejakt mot kommunister i USA på 1950-tallet. I ettertid har historikerne bedømt innsatsen hans i høringene som en serie skamløse og grunnløse utfall mot personene som ble utsatt for granskningene, og han har gått over i historien som en demagog som knapt skydde noen midler i det som mest av alt var en klappjakt på kommunister og homofile i hæren.
Senere i livet ble Cohn advokat for de fem sentrale mafiafamiliene i New York, og for den daværende forretningsmannen Donald Trump. Tre ganger ble han tiltalt for å ha brutt reglene om god advokatskikk, blant annet for å utilbørlig påvirkning av vitner. Han ble frikjent for disse anklagene, men mistet til slutt advokatbevillingen. Dette skjedde bare noen måneder før han døde i 1986. Dødsårsaken var Aids. Han hadde blitt smittet av en mannlig elsker, men benektet til sin dødsdag at han var homofil.
Sofistene
Sofistene representerte en utgave av greske tenkere og vismenn som fra rundt 450 f.Kr. virket som lærere, særlig i samfunnsspørsmål, diskusjon, retorikk, rettsvesen og moral i antikkens Hellas. I den grad de utgjorde en filosofi, sofisme, er den moderne definisjon at det er å fremme et plausibelt argument benyttet for å overbevise noen. I antikkens Hellas virket sofistene som en egen kategori med lærere som spesialiserte seg på å benytte filosofien og retorikken som redskaper for å lære bort dyd eller fortreffelighet, aretê, til unge statsmenn og adelsmenn. Praksisen å kreve betaling for utdannelsen (og gi undervisning i visdom til kun de som kan betale for den) førte til at de ble fordømt av Platon (via Sokrates i Platons dialoger). Platon så på deres profesjon i seg selv som «tilsynelatende god» eller «villedende», derav grunnen til at «sofist» også benyttes som et skjellsord.
Den nedsettende bruken av «sofist» stammer fra deres fiender, inkludert Platon, som henviser til uheldige sider av deres virksomhet som ført av relativt ufilosofiske personer. På grunn av deres slagferdighet og sans for det oppsiktsvekkende, er disse blitt sammenlignet med dagens tabloidjournalister.
Opprinnelsen til ordet «sofist» kommer fra greske σόφισμα, sophisma, fra σοφίζω, sophizo, «Jeg er vis»; jamføre σοφιστής, sophistēs, i betydningen «visest, en som gjør visdom, en som gjør forretning av visdom» og σοφός, sophós som betyr «vismann».
Sofister i oldtidens Hellas
Det greske ordet sophos eller sophia hadde betydning «vis» («klok») eller «visdom» («klokskap») siden tiden til poeten Homer og ble opprinnelig benyttet for å beskrive noen med ekspertise i et bestemt kunnskapsområde eller håndverk. Eksempelvis en vognfører, en skulptør eller en kriger kunne bli beskrevet som sophoi i deres virke. Gradvis kom imidlertid ordet til å henvise til generell visdom og særlig visdom om menneskelige affærer, eksempelvis i politikken, etikken eller i husholdhåndteringen. Det var betydningen tilskrevet de greske syv vise på 600- og 500-tallet f.Kr. (som Solon og Tales fra Milet), og det var betydningen som opptrådte i historiene til Herodot.
På andre halvdel av 400-tallet f.Kr. ble «sofister», særlig i Athen, en klasse av hovedsakelig omreisende lærere og intellektuelle som underviste i ulike emner, spekulerte om kulturen og språkets vesen og benyttet retorikk for å oppnå sine mål, generelt til å overtale eller overbevise andre. «Sofister hadde imidlertid en viktig ting til felles: uansett hva de hevdet å vite eller ikke vite, hadde de karakteristisk en stor forståelse for hvilke ord som ville underholde eller imponere eller overtale et publikum.» Noen få sofister hevdet at de kunne finne svarene på alle spørsmål. De fleste av disse sofistene er i dag kjent hovedsakelig gjennom skriftene til deres motstandere, særlig Platon og Aristoteles, noe som gjør det vanskelig å samle et uhildet syn på deres praksis og meninger.
Arne Næss har begrunnet at før sofistene var det karakteristisk for magisk-mytologiske tankebygninger at det var nesten utelukkende uten forsøk på begrunnelser. I gresk filosofi før sofistene «finner man forsøk på å gi grunner og å imøtekomme mulige innvendinger. Men stort sett gikk filosofene frem i tilsynelatende naiv tillit til sine evner». Med sofistene skiftet hovedemnet ved at da noen tok opp et emne om tradisjonsrike sedvaner og moralbud opp til diskusjon, forlangte sofistene begrunnelse «ut fra allmenne sannheter, eller, i mangel av slike, ut fra vilkårlig ansatte premisser (konvensjoner)».
Karakteristisk for sofistene var at mange av dem lærte sin kunnskaper mot betaling. Grunnet viktigheten av disse evnene eller kunnskapen i det omtvistelig sosiale livet i Athen, kunne disse lærerne ofte kreve meget høy betaling. Sofistenes praksis med å stille spørsmål med eksistensen og rollene til tradisjonelle guddommer og granske himmelens og jordens vesen førte til sist en reaksjon mot dem. Angrepene mot en del av deres tilhengere mot Sokrates fremmet en kraftig fordømmelse fra Sokrates' tilhengere, blant annet Platon og Xenophon, da det var populært å betrakte Sokrates som sofist. Deres holdninger, koblet til den rikdom som mange av sofistene skaffet seg, førte til en fordømmelse av sofistene og de tanker som de fremmet.
Protagoras er generelt betraktet som den første eller den eldste av sofistene. Andre var blant annet Gorgias, Prodikos, Hippias, Thrasymachos, Lykofron, Kallikles, Antifon, og Kratylos. Arne Næss nevner at Demokrit ikke passer inn i skjemaet. Han er samtidig med de eldste av sofistene, men kanskje en generasjon yngre enn den eldste sofist Protagoras, men han er like opptatt av naturvitenskapelige som samfunnsvitenskapelige emner. Flere av de eldste tenkerne, som Heraklit, sterkt opptatt av samfunnet.
Til sammenligning med sofistene krevde Sokrates ikke betaling for hans filosofiske diskusjoner, sokratisk utspørring (det vil si den sokratiske metode, skjønt Diogenes Laertios skrev at sofisten Protagoras hadde oppfunnet den «sokratiske» metode ) Hans holdning overfor sofistene var at de på ingen måter var opposisjonelle; i en dialog hevdet Sokrates faktisk at sofistene var bedre pedagoger enn han selv var, noe han bekreftet ved å sende en av hans studenter for å lære under en sofist.
Platon, den mest berømte av Sokrates' studenter, framstiller Sokrates som motbeviser en del sofister i flere dialoger. Disse tekstene framstiller sofistene i et lite flatterende lys og det er uklart hvor nøyaktig eller rettferdig Platons representasjon av dem kan være. Imidlertid er Protagoras og Prodikos framstilt i et hovedsakelig positivt lys i dialogen Protagoras. Andre samtidige, komedieforfatteren Aristofanes kritiserte sofistene som hårsplittende ordsmeder og kranglefanter, og gjorde Sokrates til deres representant.
I en del tilfeller, slik som med Gorgias, det finnes heldigvis en del retoriske verker som fortsatt eksisterer, og som gjør det lettere å bedømme forfatteren på egne vilkår. I de fleste tilfeller kommer vår oppfatning og kunnskap om sofistene fra fragmentariske sitat som mangler kontekst. Mange av disse kommer fra Aristoteles som synes å ha hatt liten respekt for dem.
Sofister og demokrati
Sofistenes retoriske teknikker var meget nyttige for enhver ung adelsmann som søkte et offentlig embete. De sosiale rollene som sofistene fylte hadde betydelig forgreininger for det politiske system i Athen. Den historiske konteksten gir bevis for deres betydelige innflytelse da Athen ble mer og mer demokratisk i løpet av den perioden hvor sofistene var mest aktive.
Sofistene var bestemt ikke direkte ansvarlig for demokratiet i Athen, men deres kulturelle og psykologiske bidrag spilte en betydelig rolle for dets vekst. De bidro til nytt demokrati delvis ved å tilby ekspertise i offentlig rådslagning, ettersom dette var grunnlaget for å foreta beslutninger, noe som tillot og kanskje krevde en toleranse for andre meninger og oppfatninger. Denne liberale holdningen ville naturlig ha blitt framskyndet av forsamlingen i Athen etter hvert som sofistene i økende grad fikk elever som satt med høyere og høyere maktposisjoner. Fortsatt retorisk trening ga borgerne av Athen evnen til å skape muligheter ved overtalende taler og innlegg. Dette var av stor betydning for demokratiet da det ga uensartet og tidvis overflatisk og lite attraktive oppfatninger en sjanse til å bli hørt i rådsforsamlingen i Athen.
Ved sine lærevirksomhet sto sofistene som forkjempere av demokratisering av tekningen og kunnskap: enhver fri mann burde etter deres oppfatning lære seg tidens kunnskap, vitenskap og livskunst å kjenne. «Sofistenes drøm om massenes opplysning ble ikke realisert. Fattigdommen var for stor, sofistenes antall for lite, de herskende klassers interesse i slaveriets uovervinnelig. I Platons mønsterstat er utdannelse forebeholdt de få. Aristoteles finner at slaveriet er en nødvendig institusjon, i alle fall i Grekenland».
I tillegg hadde sofistene stor virkning på den tidlige utviklingen av lovgjøringen da sofistene var de første sakførere i verden som man kjenner til. Deres status som advokater og sakførere var et resultat av deres meget godt utviklede evner i å føre argumentasjon.
Oksen Anton
Det var en Nederlandsk/Japansk co-produksjon basert på den nederlandske tegneserien Ox Tales laget av Wil Raymakers og Thijs Wilms. Serien gikk på japanske TV Tokyo fra 7. april 1987 til 29. mars 1988 og på nederlandske VARA fra 1988 til 1991. Serien består av 102 stk. 12 minutters episoder, men vanligvis blir 2 stk. episoder sendt sammen som et 24 minutters program.
Ingegjerds vei (Oslo)
Ingegjerds vei er en vei på Frogner i Oslo. Den går mellom Bygdøy allé og Olav Kyrres gate, langs Skøyen–Filipstadlinjen.
Veien fikk navn i 1981 etter Ingegjerd, datter av Harald Hardråde og søster til Olav Kyrre.
Ingen hus har adresse Ingegjerds vei. Husene langs veien sogner til Olav Kyrres gate.
Erysichton
Erysichton er en slekt av dagsommerfugler som tilhører undergrupper blåvinger i den store familie glansvinger (Lycaenidae).
Utseende
Middelsstore blåvinger med en stjert på bakvingen. Hannens overside er blå, hunnen er brunsvart med spredte, blå skjell og et bredt, hvitt felt i midten. Undersiden er gråbrun med fine, hvite tverrstreker, dessuten et bredt, hvitt tverrbånd i forvingen.
Levevis
Larven kan leve på mange ulike planter. Den blir stelt og voktet av maur.
Utbredelse
Slekten er utbredt i Australia, Ny-Guinea og omkringliggende øyer.
Richard Gerard Lennon
Richard Gerard Lennon (født 26. mars 1947 i Arlington i Massachusetts i USA, død 29. oktober 2019 i Cleveland i Ohio) var en amerikansk katolsk prelat og biskop av Cleveland.
Prest
Erkebiskopen av Boston, kardinal Humberto Sousa Medeiros, ordinerte ham til prest den 19. mai 1973.
Hjelpebiskop i Boston
Den 29. juni 2001 utnevnte pave Johannes Paul II ham til hjelpebiskop i Boston og titulærbiskop av Sufes. Erkebiskopen av Boston, kardinal Bernard Francis Law, bispeviet ham den 14. september samme år; medkonsekratorer var William Francis Murphy, biskop av Rockville Center, og Lawrence Joseph Riley, hjelpebiskop i Boston.
Etter kardinal Laws fratreden deb 13. desember 2002 tjente han som Bostons apostoliske administrator frem til utnevnelsen av den nye erkebiskopen, Seán Patrick O'Malley, den 1. juli 2003.
Biskop av Cleveland
Den 4. april 2006 ble han av pave Benedikt XVI utnevnt til biskop av Cleveland, og innsatt 15. mai samme år.
Pave Frans godtok hans tidlige fratreden den 28. desember 2016 av helsemessige årsaker.
Episkopalgenealogi
Hans episkopalgenealogi er:
.cw
.cw er Curaçaos nasjonale toppnivådomene for internett (ccTLD). Det ble opprettet som følge av at ISO 3166-sekretariatet 15. desember 2010 bestemte seg for å gi Curaçao ISO 3166-1 alfa-2-koden CW, etter at Curaçao fikk ny status som selvstyrt land innen Kongeriket Nederlandene fra oktober 2010 – før dette var Curaçao del av De nederlandske Antiller, som hadde toppnivådomenet .an. Universitetet på Curaçao, som fra før var sponsor for .an, ble sponsororganisasjonen også for .cw. Registrering av .cw-domener ble mulig fra 1. februar 2012.
The Pest
The Pest er en amerikansk stumfilm fra 1919, regissert av Christy Cabanne.
Handling
Den naive unge kvinnen Jigs Blodgett blir venn med Gene Giles, nevøen til en velstående dommer. Men John Harland frir til dommerens datter Blanche, i håp om å få tilgang til farens penger.
Blanche inviterer Jigs til en fest sammen med hennes mer sofiskerte venner, med hensikt å ydmyke Jigs og gjøre ham flau. Men ting går ikke helt slik Blanche hadde planlagt.
Elverum Fotball
Elverum Fotball er en norsk fotballklubb fra Elverum i Innlandet. Elverum Fotball ble stiftet på Leirets Cafè 30. juni 1907 under navnet Elverum Footballklub. Laget er en del av Elverum Idrettslag.
Klubbens første kamp ble spilt mot Lærerskolen den 6. oktober 1907. Elverum ble i 1909 meldt inn i NFF, og klubben begynte å spille i kretsserie, og vekslet mellom ulike fotballkretser.
Elverum Fotball arrangerer i juni hvert år Elverumsturneringen.
Keira Knightley
Knightley har spilt i en rekke mindre kjente filmer, men gjennombruddet kom med en hovedrolle i filmen Bend it like Beckham. Senere fikk hun svært gode kritikker for Pirates of the Caribbean, hvor hun spilte mot Orlando Bloom og Johnny Depp. Samme år hadde hun også en rolle i filmen Love Actually, som imidlertid ikke ble en umiddelbar suksess. Knightley har spilt mot skuespillere som Adrien Brody, Mickey Rourke, Hugh Grant, Clive Owen og en rekke andre. I en alder av tjue hadde hun allerede vært nominert til Oscar for best kvinnelig hovedrolle i filmen Pride and Prejudice.
Knightley har også studert dans, har dysleksi og heier på fotball-laget West Ham.
Bakgrunn og oppvekst
Knightley ble født i Teddington i England som datter av Sharman Macdonald, en prisvinnende dramatiker, og Will Knightley, teater- og TV-skuespiller. Hennes far er engelsk mens hennes mor er skotsk og delvis walisisk. Hun har en eldre bror, Caleb, som ble født i 1979.
Knightley har levd det meste av sitt liv i Richmond upon Thames i London hvor hun gikk på skolene Teddington School og Esher College. Hun har dysleksi (lese- og skrivevansker), men da hennes mor lovet henne å få en agent hvis hun øvde på å bli bedre til å lese, begynte hun å vise en forbedring. Hun fikk dermed sin første agent som åtteåring. Knightley har uttalt at hun var «ensporet angående skuespilleri» da hun var i barndommen. Hun deltok i en rekke lokale teaterproduksjoner, blant annet After Juliet, skrevet av hennes mor, og United States, skrevet av hennes daværende dramalærer, Ian McShane.
Karriere
Knightley deltok i flere fjernsynsfilmer på midten og mot slutten av 1990-tallet før hun fikk rollen som Sabé, Padmé Amidalas lokkedue, i science fiction-filmen Star Wars Episode I: Den skjulte trussel. Knightley fikk rollen grunnet hennes likhet med Natalie Portman som spilte Padmé. Det ble sagt at de to skuespillernes mødre hadde vanskeligheter med å skille deres døtre ad når de var sminket. Knightleys første hovedrolle kom i 2001 da hun spilte datteren til Robin Hood i den amerikanske fjernsynsfilmen Princess of Thieves. På samme tid fikk hun en rolle i thrilleren The Hole som ble sendt ut som direkte-til-video i USA. Hun opptrådte i en miniserie av Doctor Zhivago for fjernsyn. Serien fikk blandet omtale, men hadde høye seertall.
Knightleys gjennombrudd var i fotballfilmen Skru'n som Beckham som i august 2002 ble en suksess i England, tok inn $18 millioner, og ved sin visning i USA i mars 2003 tok inn ytterligere $32 millioner. Etter at denne filmen hadde gjort henne kjent fikk hun en hovedrolle i en film med stort budsjett, Pirates of the Caribbean: The Curse of the Black Pearl, hvor hun spilte sammen med Orlando Bloom og Johnny Depp. Den ble produsert av Jerry Bruckheimer og hadde premiere i juli 2003 til velvillig omtale, og fikk stor inntjening da den var sommerens store film i 2003.
Bechowiec-1
Bechowiec-1 er en polsk maskinpistol produsert under andre verdenskrig.
Den ble designet og produsert av undergrunnsorganisasjonen Armia Krajowa. Det var i 1943 at ingeniøren Henryk Strąpoć designet den, og den ble så produsert i flere undergrunnsverksteder.
Durin
Kongerekken av Durins folk
Etter Thorins død ble kongerekken fortsatt av Dáin II Jernfot, sønn av Náin som var sønn av Grór som var bror av kong Thrór.
Andre Dverger i Midgard
Azaghâl | Balin | Bifur | Bofur | Bombur | Borin | Dáin I | Dáin II Jernfot | Dís | Dori | Durin | Dwalin | Fíli | Flói | Frerin | Frár | Frór | Fundin | Gamil Zirak | Gimli | Glóin | Gróin | Grór | Ibûn | Khîm | Kíli | Lóni | Mîm | Náin | Náin I | Náin II | Náli | Nár | Narvi | Nori | Óin | Ori | Telchar | Thorin I | Thorin Eikenskjold(II) | Thorin III | Thráin I | Thráin II | Thrór
Gulfluer
Gulfluer (Chyromyidae) er en liten familie av fluer, som som oftest er gule på farge. Bare én art ser ut til å være funnet i Norge, men siden det er kjent fem arter fra Sverige er det sannsynlig at vi har noen flere.
Utseende
Fluene er knøttsmå til middelsstore (0,5-8 mm), vanligvis gulaktige. Kroppen har blek hårkledning og vingene er klare. Brystet (thorax) er noe avflatet på ryggsiden, tett kledt med bleke hår og børster. Vingene er ganske store og klare. Beina er kraftige uten store børster. Bakkroppen er litt flattrykt, og hannenes ytre kjønnsorganer er store og godt synlige.
Hodet er rundt med bred panne og middels store fasettøyne. Ved innerkanten av hvert fasettøye er det en til seks, vanligvis tre børster (orbitalsetae). Videre er det på hodet et par kraftige børster mellom punktøynene (ocellarsetae) og tre par børster langs bakkanten av hodet. De midterste av disse (postvertikalsetae) krysser hverandre. Antennene er tre-leddete, de to innerste leddene er ganske små, det tredje rundt med en ganske lang, fint hårete antennebørste (arista) festet på oversiden nær roten. De har ikke noen enkelt, kraftig kinnbørste (vibrissa), men gjerne to omtrent like store børster ved kinnets fremkant.
Larvene har ikke blitt beskrevet.
Systematisk inndeling
Chyromyidenes næreste slektningen er trolig familien springfluer.
Jernbaneulykken i Halle
Jernbaneulykken i Halle skjedde 15. februar 2010 klokken 08.28. Det var en frontkollisjon mellom to tog på jernbanen i Belgia med mellom totalt 250 og 300 passasjerer i Buizingen i Halle kommune i morgenrushet. Da kollisjonen skjedde, var det snøvær i området. Det ene toget gikk på strekningen fra Quiévrain til Liège, det andre gikk på strekningen fra Leuven til Braine-le-Comte. De to første vognene på det ene toget ble tvunget opp i luften over den første vogna på det andre toget. Øyenvitner beskriver kollisjonen som «brutal» med passasjerer som ble kastet vilt rundt om i vognene.
Hainan Airlines
Hainan Airlines Company Limited (HNA) (SSE 600221, kinesisk: 海南航空公司; pinyin: Hǎinán Hángkōng Gōngsī) er et flyselskap med hovedkvarter i Haikou i øyprovinsen Hainan i Folkerepublikken Kina. Det er det største privateide lufttransportselskapet i landet, og det fjerde største i det hele tatt i Kina målt etter flyflåtens størrelse. Det betjener ruteflydestinasjoner både innenlands og utenlands, og har også en stor chartertjeneste.
Jernbaneulykken i Halle
Det var uklart hvor mange som omkom i kollisjonen. Ordføreren i Halle, Dirk Pieters, fortalte belgiske medier at minst 20 var blitt drept, andre kilder sa 18. Det ble opplyst om 125 skadde, 55 av disse ble lagt inn på sykehus, 11 med alvorlige skader.
Hainan Airlines
Hovedbasen er Haikou Meilan internasjonale lufthavn, men rutenettet har også knutepunkter på Beijing hovedstadslufthavn, Xi'an Xianyang internasjonale lufthavn, Taiyuan Wusu lufthavn og Ürümqi Diwopu internasjonale lufthavn.
Jernbaneulykken i Halle
På en pressekonferanse ble det antydet at toget som kom fra Leuven hadde ignorert rødt signal og dermed forårsaket ulykken. Dette var imidlertid ikke offisielt bekreftet.
Hainan Airlines
Den 30. november 2007 ble de fire HNA-eide flyselskapene – Hainan Airlines, Shanxi Airlines, Chang'an Airlines og China Xinhua Airlines, sammenslått til Grand China Air (大新華航空).
Jernbaneulykken i Halle
Kollisjonen skjedde på en av hovedlinjene til Bruxelles-Midi / Brussel-Zuid jernbanestasjon, om lag 14 km fra denne stasjonen. Den førte til store skader på kjøreledningene, særlig på Brussel–Mons og Brussel–Tournai, men også trafikken på høyhastighetstogene til Paris og London ble kansellert.
Mars Express
Mars Express er en europeisk ubemannet romsonde som går i bane rundt Mars og observerer planeten. Den er ESAs første Mars-sonde. Den ble skutt opp 2. juni 2003, og har kretset i bane rundt Mars siden 25. desember 2003. Mars Express brakte med seg en liten landingskapsel, kalt «Beagle 2», som landet på Mars den 26. desember 2003 for å lete etter liv. Ingen signaler ble mottatt fra Beagle 2 etter landingen.
Mål
Fra Mars-bane skal Mars Express undersøke overflaten og atmosfæren på Mars. Romsonden skal lete etter:
Kommunistisk Parti i Danmark
Kommunistisk Parti i Danmark (KPiD) er et dansk kommunistisk parti. Partiet ble grunnlagt i 1993, med bakgrunn i organisasjonen Kommunistisk Forum, som hadde brutt med Danmarks Kommunistiske Parti (DKP) i protest mot partiets selvkritikk i kjølvannet av omveltningene i Øst-Europa i 1989 og opprettelsen av Enhedslisten, der DKP var en av grunnleggerne.
Politisk fører partiet videre de politiske linjene som dominerte den Moskva-orienterte delen av den kommunistiske verdensbevegelsen før Mikhail Gorbatsjov, og omtales derfor ofte som bresjnevistisk. Fra midten av 1990-tallet deltok partiet i samlingsforhandlinger med DKP, Fælles Kurs og Danmarks Kommunistiske Parti/Marxister-Leninister (DKP/ML). I 2005, da kun DKP/ML var igjen av forhandlingspartnerne, valgte partiet imidlertid å legge dette på is. I kjølvannet av dette brøt en gruppe ut og startet Kommunistisk Samling, som i 2006 gikk inn i det nystiftede Kommunistisk Parti.
Partiet legger mye arbeid inn i kampen mot EU, og har også en viss innflytelse i venstreopposisjonen i fagbevegelsen. De er også blant drivkreftene i solidaritetsarbeidet med land som Nord-Korea og Cuba. Partiet stiller til valg, men har hatt svært begrenset suksess med dette. Det gir også ut avisa Kommunist med 14 dagers mellomrom og driver bokkafeen Ny Tid i København.
Partiformann er Betty Frydensbjerg Carlsson
Smelteverk
Smelteverk er et fabrikkanlegg hvor man fremstiller metaller (og halvmetaller) fra malmer og mineraler. Den eksakte fremstillingsmåten avhenger av hvilket metall man jobber med. Dette være seg kjemisk reduksjon eller elektrolytisk reduksjon/elektrolyse.
For silisium lar man råstoffet kvarts reagere med karbon ved høy temperatur, mens man for aluminium benytter seg av elektrolyse av bauksitt, en saltsmelte. Enkleste form for smelteverk er jernverk for produksjon av ulike kvaltiteter av jern.
Smelteverk i Norge
På grunn av en tradisjonelt god tilgang på elektrisk kraft, finnes det mange smelteverk i Norge, eksempelvis i Sauda, Odda (nedlagt), Mo og Svelgen Det nordligste ligger i Finnfjord i Troms, mens de sørligste ligger i Kristiansand og på Lista.
Se også
Verhüttung
Kujalleq
Kujalleq er en kommune på Grønland. Kommunen er den sørligste på Grønland og ble etablert 1. januar 2009. Den består av de tidligere kommunene Nanortalik, Narsaq og Qaqortoq. I tillegg fikk Kujalleq tildelt et større, men ubebodd stykke land på østkysten av Grønland, som strekker seg fra Lindenowfjorden til Timmiarmiut. Dette landstykket tilhørte tidligere Tasiilaq kommune.
Kommunen har en befolkning på 7,088 (2014). Per januar 2008 hadde de kommunene som i dag utgjør Kujalleq en befolkning på 7 755. Dette er den minste kommunen på Grønland, med 53 000 km², noe som er ca. 10 000 km² større enn Danmark.
Byer og bygder
Byer:
Alexander Kopacz
Alexander Kopacz (født 26. januar 1990) er en canadisk bobkjører.
Han representerte Canada under Vinter-OL 2018 i Pyeongchang, hvor han tok gull i toerbob.
Punkt
Et punkt er et geometrisk objekt uten utstrekning i noen retning. Man sier at et punkt er null-dimensjonalt.
The Petal on the Current
The Petal on the Current er en amerikansk stumfilm fra 1919, regissert av Tod Browning.
Handling
Stella Schump arbeider ved en butikk og veldig hengiven til moren sin, som ønsker at Stella snart burde gifte seg. Stella blir venn med Cora Kinealy som arbeider i en sko-butikk, som inviterer Stella til en fest for å møte helten etter en brann ved en ammunisjonsfabrikk i området.
Edgaras Venckaitis
Edgaras Venckaitis (født 12. desember 1985) er en litauisk bryter som konkurrerer i gresk-romersk stil i 66-kilosklassen. Han representerte landet sitt under Sommer-OL 2012 i London, der han ble utslått i omspillet.
The Petal on the Current
Handling
Men den unge mannen dukker ikke opp ved festen, og Stella blir presset til å drikke alt for mye alkohol. Den kvelden blir hun arrestert, og dømt til 10 dager i fengsel. Stella kontakter moren sin, og sjokket av denne nyheten forårsaker morens dødsfall. Etter løslatelse får Stella sparken fra jobben sin, og står uten noen steder å bo.
Arve Omtvedt Berntzen
Arve Omtvedt Berntzen (født 26. juni 1977 i Skien) er en norsk filolog og religionshistoriker.
Han er cand.philol. i klassisk filologi fra Universitetet i Oslo, 2003 og disputerer for dr.philos.-graden høsten 2010 med en avhandling om den greske mysteriereligionen orfisme. Hans spesialområde er gresk religion og Midtøstens gamle religioner. Han har undervist ved universitetet i Oslo, og vært medforfatter/redaktør av bøkene Baal, gudenes konge i Ugarit (2008) og Orfeus, og tekster fra den orfiske tradisjon (2009) i serien Verdens Hellige Skrifter.
Giovanni Battista Zauli
Giovanni Battista Zauli (født 25. november 1743 i Faenza i Italia, død 21. juli 1819 i Roma) var en av den katolske kirkes kardinaler, og var tilknyttet den romerske kurie.
Han ble utnevnt til kardinal i mars 1816 av pave Pius VII.
Övre Rudasjön
Övre Rudasjön, noen ganger forkortet Övre Rudan, er en innsjø i Haninge kommune, Stockholms län i landskapet Södermanland, Sverige. Innsjøen inngår i Tyresån-vassdraget, og får tilførsel fra Nedre Rudasjön og Trylen, og dreneres via Dammträsk til Drevviken.
Bleed the Dream
Bleed the Dream er et amerikansk rockeband fra det sydlige California. Genren plasseres vanligvis fra konvensjonell rock og punk til hardcore-rock
Övre Rudasjön
Innsjøen ligger like vest for jernbanestasjonen i Handen. Ved innsjøens sørende er det en badeplass ved Rudans friluftsområde, hvor også Sörmlandsleden passerer.
På sommerstid benyttes ofte Övre Rudasjön som badeplass, og er klassifisert som et såkalt EU-bad. Vannet er normalt sett godt egnet til formålet, med små eller ingen verdier av næringsstoffer, klorofyll og makrofytter. Den har også derfor et lavt trofisk nivå, med få fotoautotrofer og kjemotrofer.
Wilhelm Meisterlin
Wilhelm Meisterlin (født 31. mars 1878 i Trondheim, død 16. mars 1954 i Oslo) var en norsk ingeniørutdannet forretningsmann og luftfartspioner.
Belgica-ekspedisjonen
Belgica-ekspedisjonen var en belgisk ekspedisjon til kysten av Antarktishalvøya mellom 1897 og 1899. Leder av ekspedisjonen var belgieren Adrien de Gerlache, mens den unge og foreløpig ukjente Roald Amundsen tjenestegjorde som skipsoffiser. Blant den vitenskapelige staben deltok den berømte legen Frederick Cook. Belgica-ekspedisjonen regnes som en av de mest betydningsfulle og viktigste ekspedisjoner til Antarktis. «Belgica», en ombygd norsk hvalfangstskute, var det første ekspedisjonsskipet som overvintret i Antarktis, og ekspedisjonen markerer begynnelsen på den heroiske tidsalder for antarktisutforskning.
Bakgrunn
I 1891 hadde den svenske baronen Adolf Erik Nordenskiöld, som hadde erobret både nordøstpassasjen og Grønlandsisen, prøvd å få i stand en ekspedisjon til Antarktis. De Gerlache hadde tryglet om å få være med, uten at han fikk noe svar. Ekspedisjonen ble heller ikke realisert, og de Gerlache bestemte seg for å planlegge sin egen ekspedisjon. Fra 1892 jobbet han iherdig for å skaffe støtte til ekspedisjonen. For å forberede seg på å møte de barske forholdene i sør, seilte han på norske hvalfangstskuter og analyserte så godt som alle reiseberetninger fra polarområdene.
Til å begynne med vakte hans planer liten interesse. Belgia var verken en sjøfarts- eller polarnasjon, men hadde derimot nylig ervervet store områder i Afrika, Belgisk Kongo. Den belgiske kongen, Leopold II, støttet derfor heller ekspedisjoner til Afrikas indre enn til kysten av det uutforskede antarktiske kontinentet.
Wilhelm Meisterlin
Som agent for flyfabrikken Handley Page organiserte Meisterlin i august 1919 den første passasjerflyging fra Storbritannia via Nederland og Danmark til Kjeller med et ombygd bombefly.
Belgica-ekspedisjonen
Bakgrunn
I 1895 snudde imidlertid lykken seg. På den sjette internasjonale geografiske kongress i London ble det annonsert at det mystiske kontinentet i sør burde utforskes med alle tilgjengelige midler. Deretter dannet en rekke land, inkludert Storbritannia og Tyskland, institutter og organisasjoner for polarforskning. I denne ånd av optimisme bestemte kong Leopold II å støtte også en omfattende ekspedisjon til Antarktis. De Gerlache hadde samarbeidet med den geografiske foreningen i Brussel for å organisere en nasjonal innsamling, men det var først etter at de belgiske myndighetene hadde trådt støttende til at han var i stand til å utruste ekspedisjonen.
Wilhelm Meisterlin
I 1927 etablerte Meisterlin Norske Luftruter A/S, som ble agent for Deutsche Luft Hansa. Samme sommer åpnet det tyske selskapet den første permanente flyrute på Norge.
Belgica-ekspedisjonen
Ekspedisjonsskip
Fra 1895 søkte de Gerlache personlig etter et passende skip for ekspedisjonen sin. Han gjorde særlig fremstøt i Norge, der han i 1896 kom over hvalfangstskuta «Patria», bygget i Svelvik i 1884. Det var et tremastet dampskip med lengde 30 meter og bredde 7 meter. Etter en omfattende ombygging i Sandefjord, der blant annet baugen ble forsterket og ny dampkjele installert, ble hun døpt «Belgica».
Wilhelm Meisterlin
Norske Luftruter kom aldri i gang med egne ruter. Meisterlin søkte konsesjon om flyruter i Norge siste gang i 1934, men konsesjonen gikk til en ny og velfinansiert konkurrent Det Norske Luftfartselskap kontrollert av rederiet Fred. Olsen. Nå mistet også Meisterlin Lufthansa-agenturet.
Belgica-ekspedisjonen
Personell
Det skulle vise seg utfordrende å skaffe forskere til å delta på ekspedisjonen. De eneste kvalifiserte som meldte seg, var den rumenske zoologen og botanikeren Emil Racoviță og den polske geologen, oseanografen og meteorologen Henryk Arctowski. Begge var i slutten av 20-årene. Polakken Antoni Bolesław Dobrowolski kom uanmeldt om bord i Oostende fem dager før avreise med et tøyskift og noen laken, og ba om å få være med. Han lot til å ha solid utdannelse, og fikk være med som meteorologiassistent for Arctowski. Den belgiske artilleriløytnanten Émile Danco deltok også som vitenskapelig assistent.
Wilhelm Meisterlin
Meisterlin var styremedlem i Norsk Luftseiladsforening (som organiserte Amundsens siste polferder) flybåtene N-24 og N-25 i 1925, og luftskipet Norge i 1926 og han var den første formann i Norsk Aero Klubb etter Roald Amundsen.
Belgica-ekspedisjonen
Personell
Australieren Louis Bernacchi, som hadde studert magnetisme og meteorologi ved Melbourne Observatory, hadde egentlig blitt utvalgt til å delta på ekspedisjonen. Han hadde imidlertid blitt etterlatt i Australia, ettersom «Belgica» unnlot å anløpe Melbourne på reisen sørover. Bernacchi reiste da til London og sikret seg en plass på Southern Cross-ekspedisjonen til Carsten Borchgrevink som planla å overvintre på Kapp Adare.
Wilhelm Meisterlin
Meisterlin var innehaver av Order of the British Empire, Latham-medaljen og flere sørafrikanske krigsmedaljer.
Gunnar Jess
Gunnar Jess (født på Moi i Rogaland 20. april 1951, død 22. januar 2006) var en norsk musiker og komponist. Han var utdannet som kantor ved Norges musikkhøgskole, og var aktiv som pianist, arrangør og produsent i visemiljøet på 70- og 80-tallet.
Jess deltok på en rekke plateinnspillinger og jobbet med blant andre Hege Tunaal, Lars Klevstrand og Åse Klevland. Han var i en periode (1979–1984) repetitør og musikalsk veileder ved Statens teaterhøgskole, og var teatermusiker ved Sogn og Fjordane teater og for flere ad hoc-prosjekt tidlig på 80-tallet. Han var også med å opprette frigruppen Tema Teater i 1999. Jess var også kulturjournalist i Akershus Arbeiderblad.
På 90-tallet var Jess kantor i Førde Kirke, Holsen Kirke, Haukedalen Kirke og senere Hoff Kirke på Østre Toten (1992–2001). Fra 2001 og frem til sin død var han forbundssekretær for MFO (Musikernes fellesorganisasjon) og la ned et stort arbeid for å bedre arbeidsforholdene til norske organister og kantorer. Gunnar Jess var også redaktør for «Norsk Kirkemusikk».
Övre Rudasjön
Når isen er sterk nok, brøytes det baner med tanke på skøytegåing.
Patrik Andersson (fotballspiller født 1967)
Patrik Andersson (født 30. november 1967) er en svensk tidligere fotballspiller.
Andersson spilte sin eneste A-landskamp for 26. november 1990 som innbytter i en treningskamp mot.
Belgica-ekspedisjonen
Personell
Skipslegen trakk seg fra ekspedisjonen straks før avreise, og de Gerlache sendte derfor et telegram til en annen av dem som hadde søkt stillingen – Dr. Frederick Cook fra New York. Cook hadde deltatt på Robert Pearys ekspedisjon til Nord-Grønland i 1892, og aksepterte tilbudet fra de Gerlache omgående. Han ble instruert til å reise til Rio de Janeiro for å mønstre på når «Belgica» anløp byen.
Skipets besetning besto av både belgiere og nordmenn. Mens belgieren Georges Lecointe var kaptein over «Belgica», mønstret den ennå ukjente nordmannen Roald Amundsen på som førstestyrmann. Han hadde ankommet Sandefjord i juli 1896 fra Arktis med «Jason» mens «Belgica» lå for utrustning, og søkte de Gerlache om å få delta på ekspedisjonen. Amundsen tilbød seg å seile uten lønn, og ble anbefalt av Sandefjords-rederen Johan Bryde, belgisk konsul og agent for «Belgica». Andrestyrmannen het Jules Melaerts. Blant matrosene var det fem nordmenn: Adam Tollefsen fra Heskestad, Ludvig-Hjalmar Johansen fra Moss, Engelbret Knudsen fra Porsgrunn, Carl-August Wiencke fra Kristiania og Johan Koren fra Fredrikstad. Sistnevnte var med sine 17 år ekspedisjonens yngstemann. Han hadde stor interesse for zoologi og fungerte som assistent for Racoviță. Etter Belgica-ekspedisjonen virket han som feltzoolog i Arktis frem til sin død i 1919.
Formål
De Gerlache hadde til hensikt å gjennomføre mer enn en oppdagelsesferd til ukjent farvann. Han ønsket å finne den magnetiske sørpol, gjennomføre hydrografiske observasjoner, måle polarlyset, ta havbunnsprøver og måle opp ukjente kystlinjer.
Fartøyet var det første som noensinne overvintret i Antarktis, selv om det ikke inngikk i den offisielle planen. Det har imidlertid vært spekulert mye rundt hvorvidt de Gerlache planla å la skipet fryse inne i isen for å fremtvinge en overvintring og studere isdriften slik Nansen hadde gjort i Arktis på den første Fram-ekspedisjonen. Ifølge dagboka til matrosen Carl August Wiencke forsikret de Gerlache ved flere anledninger om at hensikten var å seile så langt sør som mulig uten å la seg fryse fast. Deretter skulle tre av ekspedisjonsmedlemmene forlate skipet og overvintre i medbrakte hytter på en dertil egnet plass.
Reisen sørover
Etter å ha seilt fra Antwerpen 16. august 1897, anløp «Belgica» Madeira, Rio de Janeiro og Montevideo på ferden sørover. Ekspedisjonen ble tatt spesielt godt i mot i Rio, der en stor belgisk koloni hadde tilhold. Brasilianerne var også svært interessert i det belgiske foretaket. Den historiske og geografiske foreningen i Rio fikk satt i stand et eget møte der vitenskapsmennene og offiserene på ekspedisjonen ble tilbudt medlemskap i foreningen. I Rio mønstret også skipslegen Fredrick Cook på.
Etter å ha avlagt Ildlandet en visitt, fortsatte ekspedisjonen til Sør-Shetlandsøyene. I januar 1898 nådde «Belgica» kysten av Graham Land. De seilte mellom fastlandet og en lang rekke øyer i vest, Det antarktiske arkipel, og de Gerlache navnga passasjen Belgicastredet. Senere ble det omdøpt Gerlachestredet til hans ære. Etter å ha gjennomført over tjue ilandstigninger og kartlagt og navngitt en rekke øyer, krysset de polarsirkelen 15. februar 1898.
De lyktes ikke i å finne en vei inn i Weddellhavet, og 28. februar ble de Gerlaches ekspedisjon fanget inne i isen i Bellingshausenhavet nær Peter I Øy. De Gerlache kan med vilje ha seilt langt inn i pakkisen for at «Belgica» skulle fryse fast for vinteren. Til tross for at mannskapet gjorde en innsats for å frigjøre skipet, innså de raskt at de var tvunget til å tilbringe vinteren i Antarktis.
Overvintring
Ekspedisjonen var dårlig utstyrt og hadde ikke tilstrekkelig med vinterbekledning for alle mann. Det var knapphet på mat, og den maten de hadde var lite variert. Pingviner og seler ble drept og kjøttet lagret før vinteren satte inn. Klær ble sydd av de materialene som var tilgjengelige. Den 17. mai begynte mørketiden, som varte til 23. juli. De Gerlache mislikte det ferske pingvin- og selkjøttet og forbød sitt mannskap å spise det. En rekke menn begynte å vise symptomer på skjørbuk, og de Gerlache og Lecointe var så dårlige at de skrev ned sine testamenter. To bestningsmedlemmer viste tegn på sinnssyke, og moralen var elendig. Mange mistet tilregneligheten.
Flere tøffe måneder fulgte. Forsøk på å frigjøre skipet og mannskapet fra isens grep mislyktes. I januar 1899 var «Belgica» fremdeles innesperret i to meter tykk is, og utsiktene til nok en vinter i isen ble reelle. Åpent farvann var om lag én kilometer unna, og Cook foreslo å lage en råk for å få «Belgica» frigjort. Det avkreftede mannskapet benyttet dynamitt og tilgjengelig verktøy for å lage en kanal. Den 15. februar begynte de å forflytte skipet mot åpent hav, men først den 14. mars var de klar av isen.
Ekspedisjonen var tilbake i Antwerpen 5. november 1899. Forholdene hadde vært svært krevende, men til tross for dette hadde ekspedisjonen lykkes i å samle inn en betydelig mengde vitenskapelig materiale.
Hjemkomst og etterspill
I Antwerpen fikk ekspedisjonen en varm velkomst. En egen komite hadde i flere måneder planlagt mottakelsen. Typisk for polarekspedisjoner på denne tiden, var feiringen preget av nasjonal og regional stolthet. De belgiske myndighetene æret de Gerlache og hans menn ved å tildele dem Leopoldsordenen, mens myndighetene i Antwerpen overrakte medaljer og skrev deres navn inn i byens «gylne bok». Den første dagen de satte foten på belgisk jord igjen, lød La Brabançonne og nasjonalflagget vaiet fra mange hjem. Alt i alt spilte nasjonalfølelse en sentral rolle i ekspedisjonens mottakelse.
Belgica-ekspedisjonen blir fortsatt ansett som en av de mest betydningsfulle polarekspedisjoner. Det var den første omfattende vitenskapelige ekspedisjonen til det antarktiske kontinentet, og gjennom den 377 dager lange driften i isen ble det for første gang gjennomført omfattende meteorologiske observasjoner over en periode på mer enn ett år. Det ble samlet inn et mangfold av ukjente planter og geologiske prøver, og for første gang ble strømningsforhold på den antarktiske kysten undersøkt. I tillegg ble vestkysten av Den antarktiske halvøya og utallige øyer grundig kartlagt. Frederick Cook tok de første fotografiene i Antarktis.
Den tyske biologen G. W. Müller oppdaget en stor mengde nye krepsdyr-arter som ble samlet under ekspedisjonen, og beskrev disse etter hjemkomst i 1906. Spesielt oppdaget han mange arter innen familien Halocyprididae.
Bleed the Dream
Biografi
Ut fra hva de hadde lært fra tidligere, som medlemmer av "store band på små scener", var spranget til LA sjansen for de to østkystguttene til å bli hørt. Hvis du vil klare deg i musikkbransjen, må du turnere, du trenger fans, var tanken. Det neste året finpusset bandet sounden sin og fikk stablet seg inn i en van, og de jobbet seg i vei fra by til by. Denne innsatsen betalte seg fort, da de fikk en plass på Warped Tour gjennom god, gammeldags nettoppbygging og uten et album å skilte med. De ble bedt tilbake til Warped Tour offisielt igjen i 2004 og 2005.
Leiv Eirikssons gate (Oslo)
Leiv Eirikssons gate (1-9, ingen partall) er en gate på Skillebekk i bydel Frogner i Oslo. Den går ned fra Ukrainas plass og Drammensveien mot Skøyen–Filipstadlinjen og fortsetter i Skarpsnogata etter en 90 graders sving mot øst. Bare østsiden har bebyggelse. På vestsiden er parkområder omkring den russiske ambassaden. Bebyggelsen er leiegårder fra perioden 1897–1902 tegnet av Ivar Cock og Ludwig Zapffe.
Gaten ble oppkalt etter Leiv Eiriksson i 1896.
Bleed the Dream
Biografi
I 2004 startet Bleed the Dreams egen Dave Aguilera sitt eget plateselskap, Maphia Records, og slapp deretter to EP-er: den rockede "Awake" på Noize Pollution, og den akustiske "Asleep". De slapp også senere en DVD, "No Apologies" til minne om de gamle CKY-filmene. DVD-en ble redigert av Scott Gottlieb fra deler av bildemateriale fra turnéen og fra fans som filmet konsertene deres.
Suksessen og den raskt voksende fanmengden noterte seg hos Warped Tour-skaperen Kevin Lyman. Idét Lyman innså at Bleed the Dream var inne på noe rent musikalsk, skapte han sitt eget plateselskap (Warcon Enterprises), hyret bandet og slapp deres første album i full lengde, "Built by Blood" i mai 2005.
Våren 2005 gav dem en plass på Taste of Chaos-turnéen, som inneholdt flere store navn som The Used, Story of the Year og My Chemical Romance. Scott Gottlieb var ingen tilhenger av det harde turnélivet, så bandet spilte og dedikerte hvert show til hans helbred. Dessverre, idét bandet virkelig var på vei oppover, ble Gottlieb syk. Et år tidligere, våren 2004, falt Gottlieb ned fra scenen, og bandet avbrøt konserten for å få ham til sykehuset. Han ble der diagnostisert med blodkreft. Han tapte sin korte kamp mot kreften den 10. april 2005, bare to uker før utgivelsen av "Built by Blood". Releasepartyet på "Ottobar" i Baltimore, Maryland ble en tårefylt triumf.
Bleed the Dream fortsatte ut Taste of Chaos-turnéen 2005, og tok pause i desember for å skrive nytt materiale og for å finne en ny, permanent trommeslager. Dette skulle vise seg å bli Tom Breyfogle. Senere forlot også vokalist Brandon Thomas bandet.
I august 2006 presenterte bandet to nye demoer på MySpace-siden deres. Intenasjonen var å "vise frem" sin nye sanger, og å la fansen få en sniktitt på deres nye materiale. Sangene var tilgjengelige for en kort periode.
Utskiftninger i bandet
I januar 2006 kom Tom Breyfogle fra Ohio inn i bandet som permanent trommeslager. Hans første to turnéer var i utvalgte byer i USA og Canada med Hawthorne Heights på den første delen og Funeral for a Friend på den andre. Etter dette dro de til Canada for å føre sin egen headlining-turné.
Den 24. mai 2006 kom den offisielle erklæringen på at Brandon Thomas hadde forlatt bandet grunnet uenigheter og forskjeller angående bandets utvikling. Siden da har Mark Holmes fungert som Thomas' arvtager. I september 2006 bekreftet Brandon hans nye prosjekt, Phantom Communique i Baltimore.
Viktige opptredener
Bandet har spilt som turnéer som Taste of Chaos og Van's Warped Tour. De er også med på en Warped Tour-musikkdokumentarfilm. I tillegg har de fått spilt musikken sin for et landsdekkende publikum under en Baltimore Ravens-fotballkamp den 19. november 2006. Den 1. februar starter det japanske rockebandet Dir en Grey sin turné i Ft. Lauderdale, Florida. Der skal også Bleed the Dream infinne seg.
Belgica-ekspedisjonen
Hjemkomst og etterspill
Med erfaringene fra Belgica-ekspedisjonen kunne man lage et mer nøyaktig bilde av Antarktis. Dette var til stor nytte for senere ekspedisjoner, ledet blant annet av Ernest Shackleton, Robert Falcon Scott og Roald Amundsen.
Ionolyce
Ionolyce er en slekt av dagsommerfugler som tilhører undergrupper blåvinger i den store familie glansvinger (Lycaenidae).
Utseende
Middelsstore blåvinger, bakvingen med en tynn, hvit-tippet stjert. Hannens overside er blåfiolett, hunnen er brun med spredte, blå skjell. Undersiden er brun med fine, hvite tverrstriper og en oransje flekk ved bakvingens bakhjørne.
Utbredelse
Slekten er utbredt i Sørøst-Asia og Australia. Ionolyce helicon er utbredt fra India til Australia, de to andre artene er bare kjent fra Salomonøyene.